Ludruk iki beda karo kethoprak, amarga Ludruk caritane perkara panguripan sak dina-dina lan sok-sokan nyeritakake perkara kahanan anyar kaya ta kadadean ing negara. Biasane Ludruk dibuka karo tandhakan kaya tari ngremo, utawa beskalan putri yen Ludruk cara Malangan. Pambukane Ludruk biasane kawujud Parikan (nembang/ngidung) sing isine ana gandheng cenenge karo kahanan anyar.